Ja ir objektīvs pamats - uzteikt darba līgumu var arī LBNA biedram.
Objektīvs pamats uzteikumam ir saistīts ar darbinieka uzvedību, viņa spējām vai darba devēja saimniecisko, tehnoloģisko procesu izmaiņām. Precīzāk šo pamatojumu iedala 11 iemeslos, kas aprakstīti Darba likuma 101. panta pirmajā daļā.
Dalība LBNA nodrošina, ka pirms Jums uzteiks darba līgumu, darba devējam ir pienākums lielākajā daļā gadījumu jautāt LBNA piekrišanu. Šajā brīdī LBNA pārstāvot sava biedra intereses vērtē, vai patiešām ir objektīvs iemesls darba attiecību izbeigšanai. Ja tāds ir, piekrišana tiek dota un darba devējs var uzteikt darba līgumu. Savukārt, ja LBNA nesaskata objektīvu iemeslu darba attiecību pārtraukšanai, un darbinieks, par kuru jautā, ir LBNA biedrs vismaz 6 mēnešus, tad LBNA nedod piekrišanu uzteikt darba līgumu. Darba devējam, pēc tam kad LBNA ir atteikusi uzteikt darba līgumu savam biedram, ir tiesības vērsties tiesā, lai apstrīdētu LBNA lēmumu.
Saistīti Darba likuma panti:
101.pants. Darba devēja uzteikums
110.pants. Darba līguma uzteikšana darbinieku arodbiedrības biedram